[{"text_idx": "#000003", "text": "Hyfforddiant mewnol sydd wedi\u2019i deilwra"}, {"text_idx": "#000006", "text": "Cynllun Preswylio i Ddinasyddion yr UE \u2013 llai na 30 dydd i ymgeisio"}, {"text_idx": "#000007", "text": "Mae dyddiad cau gwneud cais ar gyfer Cynllun Preswylio i Ddinasyddion yr UE (EUSS) yn gyflym dod i ben. Bydd angen i ddinasyddion yr UE, AEE a\u2019r Swistir (ac aelodau eu teuluoedd sy\u2019n gymwys) a gyrhaeddodd y DU cyn Rhagfyr 31, 2020, ymgeisio am yr EUSS erbyn Mehefin 30, 2021 os ydyn nhw am barhau i aros yn y DU tu hwnt i\u2019r dyddiad hwnnw."}, {"text_idx": "#000008", "text": "Gall y sawl sydd wedi byw yn barhaus yn y DU am 5 mlynedd, ar adeg gwneud cais, ymgeisio am statws preswyl sefydlog, tra bod y sawl sydd heb fyw yn barhaus yn y DU ers 5 mlynedd yn gymwys i ymgeisio am statws cyn-sefydlog."}, {"text_idx": "#000010", "text": "Mae grw\u0302p o sefydliadau yng Nghymru, gyda chefnogaeth Llywodraeth Cymru a\u2019r Swyddfa Gartref, wedi bod yn gweithio\u2019n galed ers i\u2019r cynllun ddechrau, er mwyn cefnogi pobl gyda\u2019u ceisiadau EUSS. Yn ogystal a\u0302 hynny, maen nhw\u2019n estyn allan i gymunedau er mwyn eu gwneud yn ymwybodol o\u2019r cynllun. Mae pandemig Covid-19 wedi gosod nifer o heriau i\u2019r sawl sydd angen ymgeisio yn ogystal a\u0302 chefnogi\u2019r sefydliadau hynny y bu gorfu iddyn nhw gyfyngu eu gweithgarwch o ganlyniad i gyfyngiadau Covid-19."}, {"text_idx": "#000011", "text": "Er mai Mehefin 30, 2021, yw\u2019r prif ddyddiad cau ar gyfer ymgeisio, bydd gan bobl sydd a chanddynt resymau dilys dros wneud cais yn hwyr, y cyfle i wneud hynny ar o\u0302l y dyddiad hwnnw. Bydd y cynllun hefyd yn parhau i fod yn agored i\u2019r sawl a gafodd statws cyn-sefydlog, fydd yn gorfod ymgeisio i\u2019r EUSS unwaith eu bod wedi byw am 5 mlynedd yn barhaus yn y DU, er mwyn uwchraddio i gael statws sefydlog."}, {"text_idx": "#000012", "text": "OS wyddoch chi am rywun a all fod angen ymgeisio i\u2019r cynllun ac sydd heb wneud eu cais eto, byddwch cystal a\u0302\u2019u cyfeirio nhw at y cymorth am ddim a gynigir gan Ddarparwyr Cymorth a Chefnogaeth yr EUSS, a fydd yn rhedeg dau weminar ar y cyd am y cynllun ar 16 Mehefin ac ar 24 Mehefin, rhwng 1 pm a 2 pm. Mae rhagor o fanylion am y sesiynau gwybodaeth ar gael yma."}, {"text_idx": "#000013", "text": "Cyllid datblygu rhanbarthol ar o\u0302l gadael yr UE"}]